《西子妆·司法院红牡丹，去春以四截句和予昕。今连赴会议，又盛开，适成看花局矣。因填此词》
宋代·王用宾

碧浪扶空，绛霞分绮，照殿娇红如醉。笑他花后并花王，这风流、怎饶姚魏。

清平调里。想浓艳、一枝香味。我犹怜，况沉香亭畔，三郎偎倚。

春愁殢。蓦见名花，便万般消碎。汉宫飞燕尽红妆，怪纤柔、却还非似。

花痕印指。怕曾捻、真妃粉腻。纵倾城，也值佳人一媚。

作者简介：嘉兴府崇德人，字子安。宁宗嘉定初举进士。志欲尽读天下书，手抄口诵，至忘寝食。乡之登仕者多出其门。以不欺、不贪为座右铭。